На основу члана 10. Одлуке о награђивању ученика и студената и новчаној помоћи ученицима првог разреда основних школа на територији града Врања (Службени гласник града Врања број: 27/2017) и члана .8 Правилника о условима, критеријумима, начину бодовања и поступку за доделу награда успешним студентима (Службени гласник града Врања бр:30/2017), Градско веће града Врања расписује:

**ЈАВНИ ПОЗИВ**

**ЗА ДОДЕЛУ НАГРАДА УСПЕШНИМ СТУДЕНТИМА**

**НА ТЕРИТОРИЈИ ГРАДА ВРАЊА**

 1.За школску 2018/2019.годину доделиће се 30 финансијских награда студентима на првом степену студија ( студентима од 3-6. године основних академских или струковних студија) и студентима на другом степену студија (мастер академске студије).

 2.Општи услови за остваривање права на финансијску награду су:

* да су редовни студенти високошколске установе чији је оснивач Република Србија, аутономна покрајина или јединица локалне самоуправе;
* да су редовни студенти од 3-6. године основних академских или струковних студија, или студенти мастер студија;
* да су први пут уписали одговарајућу годину студија и да нису изгубили, односно обновили, ниједну годину студија;
* да је просечна оцена током досадашњих студија најмање 9,25;
* да имају пребивалиште на територији града Врања.

 3. Право на финансијску награду немају запослени студенти мастер студија.

 4.Потребна документација:

 - фотокопија личне карте или штампани подаци са електронске личне карте;

 - за студенте основних или академских студија уверење са факултета, којим доказује редован упис сваког зимског семестра без прекида, као и просечну оцену током студирања;

 -за студенте мастер студија Уверење о уписаном зимском семестру одговарајуће године студија и постигнутом успеху у претходним годинама студија, са коначном просечном оценом током основних и мастер студија,

 – за студенте мастер студија извод из евиденције незапослених лица Националне службе за запошљавање, или потврду надлежних органа уколико лице није имало прихода (Потврда из ПИО фонда, уколико нема уплата из радног односа).

5. Јавни поив је одтворен 15 дана од дана објављивања на званичној интернет страници Града Врања.

6. Поступак за доделу награда спроводи Комисија за пријем, преглед и састављање ранг листе приспелих пријава учесника конкурса за награду успешним студентима.

7. Пријава на конкурс са потребном документацијом подноси се Одељењу за друштвену делатност - Одсеку за образовање, културу, спорт, омладину и информисање са назнаком - за Комисију за пријем, преглед и састављање ранг листе приспелих пријава учесника конкурса за награду успешним студентима, преко писарнице Градске управе града Врања.

8. Рок за пријављивање на конкурс је 15 дана, од дана објављивања конкурса на званичном сајту града Врања, закључно са 23.10.2018.године.

Неблаговременом пријавом сматра се пријава која је предата након истека рока за пријављивање. Неблаговремене пријаве неће се разматрати

Непотпуном пријавом сматра се пријава која не садржи сву потребну документацију која је наведена у Конкурсу. Непотпуне пријаве неће се разматрати.

9.Утврђивање ранг листе извршиће се на основу критеријума утврђених Правилником о условима, критеријумима, начину бодовања и поступку доделе награда успешним студентима.

10. Кандидати имају право приговора на Предлог ранг листе у року од 8 дана од дана објављивања на званичној страници Града Врања.

11.Информације и пријава на конкурс могу се добити на шалтеру број 1, Градске управе града Врања и на телефона број : 017 421-627 .

Пријава на конкурс може се преузети и са званичне интернет странице Града Врања.

**ГРАДСКО ВЕЋЕ ГРАДА ВРАЊА, број: 06-195/1/2018-04,**

**дана: 02.10.2018. године**

 **П р е д с е д н и к**

 **Градског већа,**

 **др Слободан Миленковић**

Нa основу члана 3 Правилника о условима, критеријумима, начину бодовања и поступку за доделу награда успешним студентима (Службени гласник града Врања бр.30/17) и члана 61 Пословника Градског већа града Врања, на седници одржаној дана 02.10.2018. године, донело је :

**О Д Л У К У**

**О УТВРЂИВАЊУ НОМИНАЛНОГ ИЗНОСА И БРОЈА КОРИСНИКА НАГРАДА ЗА УСПЕШНЕ СТУДЕНТЕ НА ТЕРИТОРИЈИ ГРАДА ВРАЊА**

 **Члан 1.**

Овом одлукомм утврђује се висина награде за успешне студенте у школској 2018/2019 години у појединачни износу од 20.000,00 динара, за укупно 30 студената**.**

 **Члан 2.**

Средства за доделу награда за успешне студенте обезбеђена су у буџету града Врања за 2018. годину**.**

 **Члан 3**

Поступак избора студената којима ће биди додељена награда спровешће Комисија за пријем преглед и састављање ранг лиисте приспелих пријава учесника конкурса за награду успешним студентима**.**

 **Члан 4**

Одлука ступа на снагу даном доношења.

Одлуку објавити у Службеном гласнику града Врања.

**ГРАДСКО ВЕЋЕ ГРАДА ВРАЊА, број: 06-195/2/2018-04,**

**дана: 02.10.2018. године**

 **П р е д с е д н и к**

 **Градског већа,**

 **др Слободан Миленковић,с.р.**

 **Тачност преписа оверава: Секретар**

 **Градског већа,**

 **Јелена Пејковић**

На основу члана 16. до 18. Закона о рачуноводству („ Службени гласник РС“ бр.62/2013 и 30/2018)**,** члана 2.став 1. и члана 4. Правилника о начину и роковима вршења пописа имовине и обавеза корисника буџетских средстава Републике Србије и усклађивања књиговодственог стања са стварним стањем („Службени гласник РС“ бр. 33/2015), члана 62. став 1. тачка 11. Статута града Врања – пречишћен текст („Службени гласник града Врања“ бр: 18/2015 – пречишћен текст и 1/2016), члана 6. став 1. тачка 10., и члана 60. и 63. Пословника Градског већа града Врања („Службени гласник града Врања“ бр: 20/2016)*,* Градско веће града Врања, на седници одржаној дана 02.10. 2018.године, доноси

**П Р А В И Л Н И К**

**О НАЧИНУ И РОКОВИМА ВРШЕЊА ПОПИСА**

**ИМОВИНЕ И ОБАВЕЗА ГРАДА ВРАЊА - ГРАДСКЕ УПРАВЕ ГРАДА ВРАЊА И УСКЛАЂИВАЊА КЊИГОВОДСТВЕНОГ СТАЊА СА СТВАРНИМ СТАЊЕМ**

**I ОСНОВНЕ ОДРЕДБЕ**

**Члан 1.**

 Овим Правилником прописује се начин и рокови вршења пописа имовине, потраживања, обавеза, хартија од вредности и извора капитала Градске управе града Врања (у даљем тексту: Градска управа) и усклађивање књиговодственог стања са стварним стањем које се утврђује пописом.

**Члан 2.**

Попис обухвата: нефинансијску имовину (у сталним средствима и у залихама), финансијску имовину и обавезе, у складу са правилником који прописује класификациони оквир и контни план за буџетски систем, као и усклађивање књиговодственог стања са стварним стањем које је утврђено пописом.

**Члан 3.**

Попис може бити редован и ванредан.

**Члан 4.**

Редован годишњи попис имовине и обавеза врши се са стањем на дан 31.12.године за коју се врши попис и за коју се саставља годишњи финансијски извештај – завршни рачун.

Редован попис почиње најксније 01.децембра године за коју се врши попис, а по потреби и раније, с тим да попис буде завршен до последњег дана пословне године.

Промене стања имовине и обавеза у току пописа, уносе се у пописне листе на основу веродостојних рачуновоствених исправа.

**Члан 5.**

У току године може се вршити ванредни попис у изузетним случајевима прописаним законом (статусне промене, промене облика организовања и сл.)

Изузетно, попис књига, филмова, фотоса и архивске грађе, врши се једном у пет године.

Изузетно, попис робе и материјала у магацину и бифеу, врши се у току године у случају промене магационера, промене одговорног лица - рачунополагача, појава крађе и проневера, настанка штете због елементарних непогода и др.

**Члан 6.**

 За извршење пописа, из члана 1.овог Правилника, Градоначелник решењем образује Централну пописну комисију и посебне комисије, одређује период у коме ће комисија вршити попис и рокове за достављање Извештаја по извршеном попису Градском већу.

 За организацију и извршење пописа одговоран је начелник Градске управе.

**Члан 7.**

 У комисијама за попис не могу бити одређена лица која рукују имовином, односно која су задужена за имовину која је предмет пописа, нити руководиоци тих лица, као ни лица која воде аналитичку евиденцију те имовине.

 Конкретни задаци и послови пописних комисија утврђују се Упутством за рад комисија за попис.

**II НАЧИН ИЗВРШЕЊА ПОПИСА**

**Члан 8.**

Лица која рукују имовином и њихови непосредни руководиоци дужни су да, најкасније до дана одређеног за почетак пописа, изврше неопходне припреме ради што лакшег, бржег и правилнијег пописивања.

**Члан 9.**

Комисије за попис су дужне да, пре почетка пописа, сачине Планове рада по којима ће вршити попис и исте доставе начелнику Градске управе ради давања сагласности на исте.

Комисијама за попис, пре почетка пописа, могу се дати листе са номенклатурним бројевима, називима, врсти и јединицама мере имовине која се пописује.

Подаци из књиговодства, односно из одговорајућих књиговодствених евиденција о количинама, не могу се давати комисијама за попис пре уписивања стварног стања у пописне листе и пре него што чланови пописних комисија потпишу те листе.

**Члан 10.**

 Попис обухвата:

1. утврђивање стварних количина имовине која се пописује мерењем, бројањем, проценом и сл., ближе описивање пописане имовине, као и уношење података у пописне листе,
2. уписивање у пописне листе натуралних промена насталих у периоду вршења пописа пре и после 31.децембра године за коју се врши попис и свођење стања на дан 31.децембар те године,
3. уношење књиговодственог натуралног стања имовине у пописне листе,
4. утврђивање натуралних разлика између стања утврђеног пописом и књиговодственог стања,
5. уношење цена пописане имовине,
6. вредносно обрачунавање пописане имовине,
7. састављање Извештаја о извршеном попису.

Изузетно, од става 1. тачка 2. овог члана, у случају када Градска управа води сталну количинску и вредносну евиденцију о улазу и излазу имовине, као стање по попису на дан 31.децембра може уписати њено књиговодствено стање на тај дан, под условом да је у току године извршен попис имовине и да су вишкови и мањкови утврђени тим пописом прокњижени на основу одлуке надлежног органа.

**Члан 11.**

Председници, односно чланови пописних комисија одговорни су за тачност утврђеног стања по попису, за уредно састављање пописних листа и исказивање у натуралном и вредносном облику, као и за благовремено вршење пописа.

**Члан 12.**

Туђа имовина коју користи Градска управа, или имовина Градске управе коју користи друго правно лице, пописује се у посебним пописним листама које се најкасније до 20.јануара наредне године, достављају власницима пописане имовине.

Имовина чија је вредност умањена због оштећења, неисправности, застарелости и сличних разлога, пописује се у посебним пописним листама.

Имовина која на дан пописа није затечена у Градској управи (имовина на путу или у иностранству, имовина дата на послугу, зајам, чување, поправку и сл.) уноси се у посебне пописне листе на основу веродостојне документације, ако до дана завршека пописа нису примљене пописне листе од правних лица код којих се та имовина налази.

Надлежна комисија даје предлог о статусу решавања имовине из става 3.овог члана.

**Члан 13.**

 Попис готовинских еквивалената и готовине у благајни, хартије од вредности и страних средстава плаћања врши се бројањем према апоенима и уписивањем утврђених износа у посебне пописне листе.

 Готовина и хартије од вредности које се налазе на рачунима и депо рачунима, пописују се на основу извода о стању тих средстава на дан 31.децембра године за коју се врши попис.

**Члан 14.**

Попис финансијских пласмана, потраживања и обавеза врши се према стању у пословним књигама, под условом да је њихово усклађивање са дужницима и повериоцима извршено најмање једном годишње и да о томе постоји веродостојна исправа.

 Финансијски пласмани, потраживања и обавезе за које не постоји уредна документација исказују се у посебним пописним листама.

**III ИЗВЕШТАЈ О ИЗВРШЕНОМ ПОПИСУ**

**Члан 15.**

По завршеном попису нефинансијске имовине, посебне пописне комисије дужне су да саставе Извештај о извршеном попису коме се прилажу пописне листе са изворним материјалом који је служио за састављање пописних листи, као и да исти достави Централној пописној комисији, најкасније до 25.јануара наредне године.

Извештај о извршеном попису финансијске имовине и обавеза за претходну годину, посебна пописна комисија доставља Централној пописној комисији, најкасније до 15.фебруара наредне године.

Централна пописна комисија контролише Извештаје о извршеном попису посебних пописних комисија, обједињује их и саставља јединствени Извештај о извршеном попису имовине и обавеза са предлогом мера.

Јединствени Извештај о извршеном попису са предлогом мера и потписаним пописним листама од стране чланова Централне пописне комисије и од стране одговорног лица, председник Централне пописне комисије доставља Градском већу, као и интерној ревизији, најкасније до 25.фебруара наредне године.

**Члан 16.**

Градско веће, у присуству председника Централне пописне комисије, разматра Извештај о извршеном попису имовине и обавеза и доноси решење о усвајању Извештаја о попису и закључке о:

-поступку са утврђеним мањком,

-поступку са утврђеним вишком,

-расходовању имовине која је дотрајала или више није употребљива.

Извештај о извршеном попису, заједно са пописним листама и решењем о усвајању Извештаја о попису, достављају се на књижење рачуновоству најкасније у року од три дана од дана усвајања.

**Члан 17.**

Утврђени мањкови не могу се пребијати са вишком, осим у случају очигледне замене појединих сличних материјала и робе.

**IV ЗАВРШНЕ ОДРЕДБЕ**

**Члан 18.**

Овај Правилник ступа на снагу даном доношења.

Ступањем на снагу овог Правилника престаје да важи Правилник о начину и роковима вршења пописа имовине и обавеза, број:06-156/2012-04 од 03.12.2012.године.

Правилник објавити у „Службеном гласнику града Врања“.

**ГРАДСКО ВЕЋЕ ГРАДА ВРАЊА, број: 06-195/3/2018-04,**

**дана: 02.10.2018. године**

 **П р е д с е д н и к**

 **Градског већа,**

 **др Слободан Миленковић,с.р.**

 **Тачност преписа оверава: Секретар**

 **Градског већа,**

 **Јелена Пејковић**

***О б р а з л о ж е њ е***

 Правни основ за доношење Правилника о начину и роковима вршења пописа и имовине и обавеза Града Врања – Градске управе и усклађивања књиговодственог стања са стварним стањем садржан је у Закону о рачуноводству и Правилнику о начину и роковима вршења пописа имовине и обавеза корисника буџетских средстава Републике Србије и усклађивања књиговодственог стања са стварним стањем.

 Разлог за доношење Правилника је усклађивање са новодонетом законском и подзаконском регулативом.

 Наиме, доношењем Закона о рачуноводству престао је да важи Закон о рачуноводству и ревизји („Службени гласник РС“ бр.46/06), док је Правилник о начину и роковима вршења пописа имовине и обавеза корисника буџетских средстава Републике Србије и усклађивања књиговодственог стања са стварним стањем, донет 2015.године.

 Правилник је у потпуности усаглашен за одредбама закона и подзаконског аката.

На основу члана 6. став 7. и члана 10.Правилника о начину и роковима вршења пописа имовине и обавеза корисника буџетских средстава Републике Србије и усклађивања књиговодственог стања са стварним стањем („Службени гласник РС“ бр.33/2015), члана 6. став 1. тачка 10. и члана 60. и 63. Пословника Градског већа града Врања („Службени гласник града Врања“ бр: 20/2016), Градско веће града Врања, на седници одржаној дана 02.10.2018.године, доноси

**УПУТСТВО**

**О РАДУ КОМИСИЈА ЗА ПОПИС ИМОВИНЕ И ОБАВЕЗА ГРАДА ВРАЊА - ГРАДСКЕ УПРАВЕ ГРАДА ВРАЊА И УСКЛАЂИВАЊА КЊИГОВОДСТВЕНОГ СТАЊА СА СТВАРНИМ СТАЊЕМ**

**Члан 1.**

 Овим Упутством утврђују се конкретни задаци и послови Централне пописне комисије и посебних комисија за попис имовине и обавеза Градске управе града Врања (у даљем тексту: Градска управа).

**Члан 2.**

 У току пописа Централна пописна комисија обавља следеће послове:

1. координира радом свих пописних комисија;
2. утврђује да ли су пописне комисије благовремено донеле план рада;
3. утврђује да ли су пописне комисије на време започеле и завршиле попис и прати њихов рад у току пописа;
4. утврђује да ли су извршене припреме за попис од стране свих учесника у обављању послова пописа(посебне пописне комисије, лица која су задужена за руковање имовином, књиговодства и рачунополагача);
5. предузима друге радње неопходне за вршење пописа имовине и обавеза у складу са прописима.

**Члан 3.**

Посебне комисије за попис обављају следеће послове:

 1) сачињавају Планове рада за вршење пописа;

 2) врше проверу да ли су од стране одговорних лица извршене потребне припремне радње за попис;

 3) утврђују стварне количине имовине која се пописује, и то: бројањем, мерењем, проценом и сличним поступцима, ближим описивањем пописане имовине и уношењем тих података у пописне листе;

 4) приликом пописа имовине која има налепницу (бар код) очитавају број са налепнице(бар кода),

 5) приликом пописа имовине која нема налепницу (бар код) лепе налепницу(бар кода) и у пописну листу уписују број са налепнице (бар кода);

 6) испитују разлоге због чега су предмети пописа затечени на залихама оштећени, неупотребљиви или су слабијег квалитета и утврђују чијом је кривицом до тога дошло;

 7) утврђују да ли су утврђене рекламације за количине коју су примљене као неупотребљиве, оштећене или са грешком;

 8) чланови посебних пописних комисија потписују пописне листе по организационим јединицама које су сачињене у два примерка. Пописну листу по организационој јединици потписује и одговорно лице организационе јединице коме се одмах уручује други примерак пописне листе;

 9) евидентирају у пописне листе натуралне промене са стањем на дан 31.децембар године за коју се врши попис;

 10) евидентирају оштећења имовине са уоченим примедбама;

 11) достављају посебне пописне листе за имовину која се налази код других правних субјекта, на основу веродостојне документације;

 12) пописују готовинске еквиваленте и готовину у благајни, хартије од вредности и стална средстава плаћања који се врши бројањем према апоенима и уписивањем утврђених износа у посебне пописне листе; готовина и хартије од вредности које се налазе на рачунима и депо-рачунима пописују се на основу извода са стањем тих средстава на 31.децембар године за коју се врши попис;

 13) пописују финансијску имовину и обавезе према стању у пословним књигама;

 14) састављају извештај о извршеном попису и исти достављају Централној пописној комисији најкасније до рока утврђеног решењем о образовању посебних комисија за попис.

**Члан 4.**

 Посебне комисије за попис дужне су да изврше попис у роковима утврђеним решењем о образовању Централне пописне комисије и посебних пописних комисија.

**Члан 5.**

 Одговорна лица Одељења за буџет и финансије дужна су да, до почетка пописа, обаве следеће припремне радње:

 -сложе, сортирају или на други начин среде материјалне вредности којима рукују како би биле приступачне и прегледне за пописивање,

 -одвоје основна средства која су ван употребе и која су намењена за расходовање, да би се иста могла посебно пописати,

 -ускладе магацинску картотеку са стањем у књиговодству, да би се отклонила евентуална неслагања,

 -ангажују потребан број радника за обављање одређених припремних послова везаних за вршење пописа,

 -осигурају мерне уређаје за вршење пописа.

**Члан 6.**

 Начелник Градске управе дужан је да, до почетка пописа, обави следеће послове:

 -припреми потребан број одговарајућих образаца, пописних листи и других помоћних образаца,

 -припреми одговарајуће пописне листе са уписаним подацима сходно члану 9. став 2. Правилника о начину и роковима извршења пописа имовине и обавеза.

**Члан 7.**

 Имовину за коју нису унети претходни подаци, комисије саме уписују у пописну листу.

 Комисије су дужне да попишу све предмете који се налазе на пописном месту.

**Члан 8.**

 Руководиоци организационих јединица дужни су да, за време пописа, ослободе од редовних послова и задатака именоване чланове у пописним комисијама.

 За време пописа обвезно је присуство одговорног лица које је задужено материјалним и новчаним вредностима које се пописују, односно присуство другог овлашћеног лица које га замењује.

**Члан 9.**

Ово Упутство ступа на снагу даном доношења.

Ступањем на снагу овог Упутства престаје да важи Упутство о раду комисија за попис имовине и објеката број:06-156/2012-04 од 03.12.2012.године**.**

**ГРАДСКО ВЕЋЕ ГРАДА ВРАЊА,**

 **број: 06-195/4/2018-04, дана: 02.10.2018. године**

 **П р е д с е д н и к**

 **Градског већа,**

 **др Слободан Миленковић,с.р.**

 **Тачност преписа оверава: Секретар**

 **Градског већа,**

 **Јелена Пејковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-195/2018-04**

**Дана: 02.10.2018. године**

**В р а њ е**

**ул. Краља Милана број 1**

**СКУПШТИНА ГРАДА ВРАЊА**

**-председнику-**

На основу члана 22, 38 став 4 и члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 02.10.2018. године, разматрало је Нацрт Решења о отуђењу уз накнаду у новцу грађевинског земљишта у својини Града Врања, Скендеровић Љубиши, Скендеровић Перици и Скендеровић Мирослави из Врањске Бање, са кат. парцеле бр.3058/2, у површини од 46м2, ради исправке границе суседне катастарске парцеле и донело следећи

***З А К Љ У Ч А К***

 Утврђује се Предлог Решења о отуђењу уз накнаду у новцу грађевинског земљишта у својини Града Врања, Скендеровић Љубиши, Скендеровић Перици и Скендеровић Мирослави из Врањске Бање, са кат. парцеле бр.3058/2, у површини од 46м2, ради исправке границе суседне катастарске парцеле и доставља Скупштини на разматрање и усвајање.

 Уводне напомене на седници Скупштине поднеће Јована Антић, руководилац Одељења за урбанизам, имовинско-правне послове, комунално –стамбене делатности и заштиту животне средине.

  **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,с.р.**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-195/2018-04**

**Дана: 02.10.2018. године**

**В р а њ е**

**ул. Краља Милана број 1**

На основу члана 22, 38 став 4 и члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 02.10.2018. године, разматрало је Текста јавног позива за доделу награда успешним студентима на територији града Врања у школској 2018/2019. години и донело следећи

***З А К Љ У Ч А К***

 Утврђује се Текста јавног позива за доделу награда успешним студентима на територији града Врања у школској 2018/2019. години и даје сагласност за расписивање истог.

 **Закључак доставити**: Зорици Јовић, члану Градског већа и Писарници града врања.

  **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,с.р.**

 **Тачност преписа оверава: Секретар**

 **Градског већа,**

 **Јелена Пејковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-195/2018-04**

**Дана: 02.10.2018. године**

**В р а њ е**

**ул. Краља Милана број 1**

**СКУПШТИНА ГРАДА ВРАЊА**

**-председнику-**

На основу члана 22, 38 став 4 и члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 02.10.2018. године, разматрало је захтев Јавног предузећа „Водовод” Врање, за доношење одлуке и донело следећи

***З А К Љ У Ч А К***

 Градско веће подржава предлог Јавног предузећа „Водовод” Врање и сагласно је да ово Предузеће предузме адекватне мере из своје надлежности у складу са законским овлашћењима, ради побољшања санитарно хигијенског стања у стамбеном блоку у насељу „Черенац“, како би се избегла појава епидемије заразних болести.

 Захтев Јавног предузећа „Водовод“ Врање биће достављен Скупштини града, као оснивачу Јавног предузећа „Водовод“ Врање, ради разматрања и доношења одлуке.

 Уводне напомене на седници Скупштине поднеће Горан Ђорђевић, директор Јавног предузећа „Водовод“ Врање.

  **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

На основу члана 34. став 1. Закона о јавној својини (“Сл.гласник РС” бр.72/11 88/13, 105/14, 108/16 и 113/217), члана 7. Одлуке о давању у закуп пословног простора у јавној својини града Врања (“Службени гласник града Врање” број:24/18) и члана 61. и 63. Пословника Градског већа града Врање (“Службени гласник града Врање” број 20/2016), Градско веће града Врање, на седници одржаној дана 02.10.2018 године, донело је

**О Д Л У К У**

**о покретању поступка за давање у закуп пословног простора у јавној својини прикупљањем писаних понуда**

**Члан 1.**

 Овом Одлуком покреће се поступак давања у закуп пословног простора у јавној својини– прикупљањем писаних понуда, и то:

1. Пословни простор у Врању, на углу улицие Иве Лоле Рибара и Бранкове, на кат. парцели број 5104, КО Врање 1, укупне површине 127 м2, у приземљу зграде.

**Члан 2.**

 Почетна цена закупнине износи 250,00 дин/м2.

 Висина депозита износи 10% од укупног износа почетне цене закупа.

**Члан 3.**

Пословни простор се издаје у закуп на период од пет година, за обављање пословно услужне делатности.

 Пословни простор се издаје у виђеном стању.

**Члан 4.**

 Поступакдавања у закуп пословног простора у јавној својини прикупљањем писаних понуда спровешће Комисија за давање у закуп пословног простора у јавној својини града Врање.

 У току поступка Комисија ће утврдити да ли заинтересовано лице испуњава услове из члана 11. Одлуке о давању у закуп пословног простора у јавној својини града Врања.

**Члан 5.**

Након спроведеног поступка, Одлуку о давању у закуп пословног простора доноси Градско веће града Врање, на основу предлога Комисије из члана 2. ове Одлуке.

**Члан 6.**

Уговор о закупу пословног простора у име града Врања закључиће градоначелник Врања.

**Члан 7.**

Одлука ступа на снагу даном доношења.

Одлуку објавити у “Службеном гласнику града Врање”.

**ГРАДСКО ВЕЋЕ ГРАДА ВРАЊА,**

**број: 06-195/5/2018-04, дана: 02.10.2018. године**

 **П р е д с е д н и к**

 **Градског већа,**

 **др Слободан Миленковић ,с.р.**

 **Тачност преписа оверава: Секретар**

 **Градског већа,**

 **Јелена Пејковић**

На основу члана 34 Закона о јавној својини (Службени гласник РС број 72/2011, 88/2013, 105/2014, 104/2016 – др. закон, 108/2016 и 113/2017), члана 10 став 1 тачка 1 и став 2 Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права као и поступцима јавног надметања и прикупљања писаних понуда (Службени гласник РС број 16/18), члана 25, а у вези члана 20 Одлуке о давању у закуп пословног простора у јавној својини града Врања ( Службени гласник града Врања број 24/18 ) , Одлуке о ЈП Пошта Србије о додели уговора, број 2018-117563 и члана 61 и 63 Пословника Градског већа града Врања ( Службени гласник града Врања број 20/16), Градско веће града Врања на седници одржаној дана 02.10.2018. године донело је:

**О Д Л У К У**

**о давању у закуп пословног простора у јавној својини Града Врања**

**Члан 1.**

 Даје се у закуп пословни простор у јавној својини града Врања, на одређено време закључно са 31.12.20120. године, ван поступка јавног надметања односно прикупљања писаних понуда и то:

1.Пословни простор у Врању, ул. Краља Милана број 1, у приземљу зграде Градске управе града Врања, укупне површине П = 7,5 м2, закупцу Јавном предузећу „Пошта Србије“, Београд, улица Таковска број 2, по цени од 625,00 динара по 1м2 месечно без ПДВ-а.

**Члан 2.**

 Пословни простор из члана 1. ове Одлуке даје се у закуп у виђеном стању.

**Члан 3.**

 Закупац пословног простора из члана 1. ове Одлуке је у обавези да у року од 7 (седам)дана од дана пријема ове одлуке закључи Уговор о закупу пословног простора и потпише записник о примопредаји пословног простора.

**Члан 4.**

 Уговор о закупу пословног простора у име града Врање закључиће градоначелник Врања.

**Члан 5.**

 Одлука ступа на снагу даном доношења.

 Одлуку објавити у “Службени гласник града Врања”.

**Члан 6.**

 Одлука Градског већа града Врања о давању у закуп пословног простора у јавној својини града Врања је коначна.

**ГРАДСКО ВЕЋЕ ГРАДА ВРАЊА,**

**број: 06-195/6/2018-04, дана: 02.10.2018. године**

 **П р е д с е д н и к**

 **Градског већа,**

 **др Слободан Миленковић**

На основу члана 167. став 2 Закона о општем управном поступку („Службени гласник Републике Србије бр.18/2016), члана 46 став 1. тачка 5. Закона о локалној самоуправи (Службени гласник РС бр. 129/07 и 83/2014), члана 6. става 1 тачка 5 и члана 61. Пословника Градског већа града Врања („Сл. гласник града Врања, број: 20/2016), у предмету по жалби на Решење број 434-324/2018-08-1, Градско веће града Врања, на седници одржаној 02.10.2018. године, донело је

**Р Е Ш Е Њ Е**

**OДБИЈА СЕ приговор**  Привредног друштва „Патуљак“ д.о.о. Врање, изјављен на Решење Града Врања, Градске управе - Одељења за урбанизам, имовинско - правне и комунално стамбене делатности и заштитуу животне средидне бр. 434-324//2018-08-1 од 20.08.2018. године, **као неоснован.**

**О б р а з л о ж е њ е**

Одељењe за урбанизам, имовинско - правне и комунално стамбене делатности и заштиту животне средине, Градске управе града Врања, донело је Решење бр. 434-324/2018-08-1 којим се Предузећу за производњу, извозно, увозну трговину и услуге ПАТУЉАК ТИМ дооо Врање, улица Ђуре Салаја број 56А, дозвољава постављање привременог монтажног објекта – тезге за излагање и продају робе површине 1,00м2, на катастарској парцели број 9263/6 КО Врање 1 испред трговинског објекта у улици Партизански пут број 8/2.

Против наведеног Решења, преко пуномоћника адвоката Марка Алексића, Предузеће за производњу, извозно, увозну трговину и услуге ПАТУЉАК ТИМ д.о.о. Врање, изјавило је приговор из свих законских разлога са предлогом да Градско веће Града Врања преиначи решење тако што ће ослободити ово предузеће обавезе плаћања закупнине, дела кат. парцеле број 9263/6 КО Врање 1.

Увидом у списе предмета утврђено је да је „Патуљак“ д.о.о. поднео захтев за коришћење простора на јавним површинама у пословне сврхе за излагање робе, 25.јула 2018. године, након чега је добио обавештење Одељењe за урбанизам, имовинско - правне и комунално стамбене делатности и заштиту животне средине којим се од посносиоца захтева да захтев допуни следећом документацијом: извод из регистра привредних субјеката и Лист непокретности за кат. парцелу број 9263/6 КО Врање 1. Поступајући по предметном захтеву, првостепени орган је донео побијано решење.

Испитајући побијано решење у границама разлога наведених у жалби, Градско веће је установило да је Решење Одељења за урбанизам, имовинско - правне и комунално стамбене делатности и заштитуу животне средидне бр. 434-324//2018-08-1 од 20.08.2018. године, донето без битних повреда, а на основу одредаба релевантног материјалног права примењених на правилно и потпуно утврђено чињенично стање, због чега je жалба неоснована.

 На основу у жалби цитираног члана 70 Закона о планирању и изградњи (''Службени гласник РС'', број 72/09, 81/09 – исп. 64/2010 – одлука УС, 24/11), 121/2012, 42/2013 – одлука УС, 50/2013 – одлука УС, 98/2013 – одлука УС и 132/149), а који гласи: „Земљиште за редовну употребу јесте и змљиште испод објекта и земшите око објекта, које испуњава услове за грађевинску парцелу и **које по спроведеном поступку**, у складу са овим законом постаје катастарска парцела, закључује се да су наводии у жалби неосновани.

Дакле, неспорна је чињеница да катастарска парцела број 9263/6 КО Врање испуњава услове за грађевинску парцелу, што је потврђено и Информацијом о локацији број 353-326/2012-07, али то није једини услов који једна парцела треба да испуњава, већ је потребно да по спроведеном поступку, а у складу са Законом о планирању и изградњи постане катастарска парцела, која ће служити за редовну употребу објекта.

На овакав закључак упућује и члан 3 став 2 тачка 35 Закона становању и одржавању зграда којим је прописано да земљиште за редовну употребу јесте земљиште испод објекта и земљиште око објекта, које испуњава услове за грађевинску парцелу и **које по спроведеном поступку** у складу са законом којим се уређује планирање и изградња постаје катаскатрска парцела. Дакле и цитирана одредба Закона становању и одржавању зграда упућује на поступак, који у конкретном случају није спроведен, а који је детаљно прописан одредбама члана 70 Закона о планирању и изградњи, који је у ставовима 3, 4, 9,10,11 и 13, гласи

Захтев за утврђивање земљишта за редовну употребу објекта и формирање грађевинске парцеле подноси се органу јединице локалне самоуправе надлежном за имовинско-правне

Уз захтев из става 3. овог члана власник објекта доставља доказ о праву својине и основ стицања, односно доказ да је по поднетом захтеву орган надлежан за послове легализације утврдио могућност легализације, односно донео решење о легализацији објекта, копију плана парцеле и уверење органа надлежног за послове државног премера и катастра да ли је извршено обележавање, односно формирање катастарске парцеле и по ком основу.

Решење о утврђивању земљишта за редовну употребу и формирању грађевинске парцеле, по спроведеном поступку, доноси надлежни орган.

Решењем из става 9. овог члана одређују се сви елементи потребни за формирање катастарске парцеле, односно утврђује се да је постојећа катастарска парцела истовремено и грађевинска парцела, а саставни део решења је потврђени пројекат препарцелације, односно парцелације који садржи пројекат геодетског обележавања, односно констатацију да је катастарска парцела већ обележена, односно формирана.

Решењем из става 9. овог члана утврђује се престанак права коришћења, односно права својине дотадашњег корисника, односно власника грађевинског земљишта и право власника објекта да право својине на грађевинском земљишту стекне непосредном погодбом, по тржишној цени, у складу са овим законом.

Правноснажно решење из става 9. овог члана је основ за провођење промене код органа надлежног за послове државног премера и катастра.

Увидом у листи непокретности број 14976 КО Врање 1, Б листи- подаци о носиоцу права јавне својине, другостепени орган је утвдио да је носилац права својине на земљишту на катастарској парцели број 9263/6 КО Врање 1, Град Врање, односно да је у питању јавна својина.

На основу напред наведеног, закључује се да је првостепени орган исправно поступио када је донео побијано Решење, јер се не могу прихватити наводи из жалбе да катастарска парцела 9263/6 КО Врање 1, представља станарима стамбених зграда земљиште за редовну употребу зграде, обзиром да није спроведен поступак у складу са Законом о планирању и изградњи, те није дошло до престанка права коришћења, односно права својине дотадашњег корисника, односно власника грађевинског земљишта и власник објекта није стеко право својине на грађевинском земљишту.

На основу доказа, односно листе непокретности закључује се да је предметно земљиште у својини града Врања, па се жалилац неосновано позива на одредбе члана 17.

став 2 Закона о становању и одржавању зграда којим се истиче да простори и објекти изван зграде који не представљају помоћни простор у смислу овог закона (платои, тротоари, базени, игралишта и остали простори и објекти са припадајућим елементима и опремом), јесу простори и објекти који се налазе на земљишту за редовну употребу, односно катастарској парцели на којој се налази и зграда и чију обавезу одржавања имају власници тих простора или објеката у складу са одредбама овог закона које се односе на заједничке делове зграде у случају да припадају свим власницима посебних делова зграде, односно у складу са одредбама овог закона власници посебних делова зграде у случају да ти простори или објекти припадају само појединим власницима зграде или лицу које нема ниједан посебан део у згради.

Значи обавезу одржавања у конкретном случају имају власници катастарске парцеле на којој се налазе предметни простори и објекти (платои, тротоари, базени, игралишта), у овом случају неспорно је утврђено да простор за који се издаје одобрење припада Граду, односно Град Врање има власничка права над наведеним простором, а самим тим и овлашћење да са предметним простором располаже у складу са законском регулативом којом је регулисана ова материја.

У првостепеном поступку правилно је утврђено чињенично стање, када је на основу извода из листе непокретности број 14976 КО Врање 1 орган утврдио да земљиште на катастарској парцели број 9263/6 КО Врање 1, представља јавну својину, ценио испуњеност услова на страни подносиоца захтева, те на основу Одлуке о постављању мањих монтажних објеката (Службени гласник града Врања број 8/17), усвојио захтев и донео оспорено решење..

Због свега напред наведеног, а имајуући у виду одредбе Закона о планирању и изградњи (''Службени гласник РС'', број 72/09, 81/09 – исп. 64/2010 – одлука УС, 24/11), 121/2012, 42/2013 – одлука УС, 50/2013 – одлука УС, 98/2013 – одлука УС и 132/149) и Одлуке о постављању мањих монтажних објеката (Службени гласник града Врања број 8/17), другостепени орган је одлучио као у диспозитиву решења.

**ПОУКА О ПРАВНОМ ЛЕКУ**: Ово решење је коначно и против њега се не може изјавити жалба, већ се може покренути управни спор у року од 30 дана од дана пријема решења.

**ГРАДСКО ВЕЋЕ ГРАДА ВРАЊА,**

**број: 06-195/7/2018-04, дана: 02.10.2018. године**

 **П р е д с е д н и к**

 **Градског већа,**

 **др Слободан Миленковић**

На основу члана 171. став 3 Закона о општем управном поступку („Службени гласник Републике Србије бр.18/2016), члана 46 став 1. тачка 5. Закона о локалној самоуправи (Службени гласник РС бр. 129/07 и 83/2014), члана 6. става 1 тачка 5 и члана 61. Пословника Градског већа града Врања („Сл. гласник града Врања, број: 20/2016), у предмету по жалби Станковић Славољуба, изјављеној на Решење Одељења за инспекцијске послове, број 323-193/2018-13, Градско веће града Врања, на седници одржаној 02.10.2018. године, донело је:

**Р е ш е њ е**

**Одбија се** жалба Станковић Славољуба, из Врањске Бање, улица Балканска број 33, изјављена на Решење Одељења за инспекцијске послове 323-193/2018-13, од 09.08.2018. године, **као неоснована.**

 **О б р а з л о ж е њ е**

Одељење за инспекцијске послове, донело је Решење број 323-193/2018-13, од 09.08.2018,којим је наложено Станковић Славољубу, из Врањске Бање, улица Балканска 33, да у року од 30 дана уклони домаће животиње, две краве и две свиње и да очисти и дезинфикује простор где је држао домаће животиње.

На донето Решење жалбу је благовремено изјавио Станковић Славољуб, из Врања, улица Баканска бр.33, у којој истиче да је незапошљен и да му је пољопривреда једини извор прихода, да живи са болесном ћерком, која је самохрана мајка.

 Увидом у списе предмета утврђено је, да је првостепени орган поступајући по писменој пријави грађана Балканске улице, извршио инспекцијски надзор у Врањској Бањи у поментој улици и том приликом утврдио да Станковић Славољуб на наведеној адрењи у дворишту свог породичног домаћинства држи две краве и две свиње.

На основу приложене документације, ценећи сваки доказ појединачно, Градско веће града Врања налази да је жалба неоснована.

Одлуком о држању домаћих животиња ( Службени гласник града Врања број 18/15) прописано је да се домаћим животињама сматрају : копитари (коњи, мазге, магарци, муле), папкари (говда, ове, козе, свиње) перната живина(кокошке , ћурке, гуске, патке...) и кунићи.

 Члановима 6 и 7 цитиране Одлуке прописано је, да је на територији градске општине Врањска Бања забрањено чување домаћих животиња у зони 1 која обухвата следећа подручја: Центар бањске зоне, блок број2, до реке блок број 3 и 4, до реке блок број 6 (улица Радничка, Стевана Сремца и Јована Дучића), део блока број 7, дуж улице Краља Петра I Ослободиоца и новопројектоване која пролази од улице 7.Јули , улица Његошевва и Краљевића Марка.

У ставу 3, члана 7 прописано је у зони 1 у блоку број 5 могу а где спада и Балканска улица, могу држати само пернате животиње.

Како је Одлуком о држању домаћих животиња, чланом 7 ставом број 2 изричито забрањено држање животиња крава и свиња, у улици Балканској, то у конкретном случају значи да је првостепени орган исправно поступио када је донео оспорено решење, односно да је правилно применио материјално право.

Због свега напред наведеног, а имајуући у виду одредбе Одлуке о држању домаћих животиња ( Службени гласник града Врања број 18/15), другостепени орган је одлучио као у диспозитиву решења.

**ПОУКА О ПРАВНОМ ЛЕКУ**: Ово решење је коначно и против њега се не може изјавити жалба, већ се може покренути управни спор у року од 30 дана од дана пријема решења.

**ГРАДСКО ВЕЋЕ ГРАДА ВРАЊА,**

**број: 06-195/8/2018-04, дана: 02.10.2018. године**

 **П р е д с е д н и к**

 **Градског већа,**

 **др Слободан Миленковић**

На основу члана 167. став 2 Закона о општем управном поступку („Службени гласник Републике Србије бр.18/2016), члана 46 став 1. тачка 5. Закона о локалној самоуправи (Службени гласник РС бр. 129/07 и 83/2014), члана 6. става 1 тачка 5 и члана 61. Пословника Градског већа града Врања („Сл. гласник града Врања, број: 20/2016), у предмету по жалби на Решење број 434-324/2018-08-1, Градско веће града Врања, на седници одржаној 02.10.2018. године, донело је

**Р Е Ш Е Њ Е**

**OДБИЈА СЕ приговор**  Станковић Драгана из Врања, изјављен на Решење Града Врања, Градске управе - Одељења за урбанизам, имовинско - правне и комунално стамбене делатности и заштитуу животне средидне бр. 353-143/2018-08-1 од 18.07.2018. године, **као неоснован.**

**О б р а з л о ж е њ е**

Одељењe за урбанизам, имовинско - правне и комунално стамбене делатности и заштиту животне средине, Градске управе града Врања, донело је Решење бр. 353-143/2018-08-1 од 18.07.2018. године, којим је обустављен поступак за исправку граница суседних парцела покренут по захтеву Станковић Драгана из Врања, улица Меше Селимовића број 23 од 09.05.2017. године. У приговору се истиче да је Драган Станковић, подносилац затева уовором о купопродаји његов отац стеко право својине на део кп.бро 11934/1 КО Врање , али је приликом уписа од стране ограна за послове државног премера и катастра од ове парцеле дошло до формирања две парцели и то 11934/17 и 11934/20, без сагласности власника. Како је сада на кп.бр.11934/20, право коришћења уписано на ЈП Дирекција за развој и изградњу града, тражи да се поступак прекине док се не стекну услови да се исти наставви.

Одредбама члана 100. став 1. тачка 2. Закона о планирању и изградњи (''Службени гласник РС'', број 72/09, 81/09 – исп. 64/2010 – одлука УС, 24/11), 121/2012, 42/2013 – одлука УС, 50/2013 – одлука УС, 98/2013 – одлука УС и 132/14) је прописано да се грађевинско земљиште у јавној својини, може отуђити или дати у закуп непосредном погодбом у случају исправке граница суседних катастарских парцела. Како у конкретном случају грађевинско земљиште са катастарске парцеле број 11934/20 Врање 1, не представља јавну својину, односно Град Врање нема својинаска права над овом непокретношћу, то значи да нема права располагања, односно да нису испуњени услови из члана 100 став 1. тачка 2. Закона о планирању и изградњи (''Службени гласник РС'', број 72/09, 81/09 – исп. 64/2010 – одлука УС, 24/11), 121/2012, 42/2013 – одлука УС, 50/2013 – одлука УС, 98/2013 – одлука УС и 132/14) да се предметни захтев усвоји.

Одредбама члана 100 Закона о општем управном поступку (Службени гласник града РС 18/16) прописано је да се пред органом, поступак прекида решењем ако

1) ако законски заступник странке умре или изгуби процесну способност – док се странци не постави привремени заступник или не одреди законски заступник;

2) ако законски заступник физичког лица не показује потребну пажњу у заступању – док орган старатељства не одлучи о томе кога ће поставити за новог законског заступника;

3) ако странку заступа законски заступник чији су интереси супротни интересима странке или ако противне странке заступа исти законски заступник – док орган старатељства не одлучи о томе кога ће поставити за новог законског заступника;

4) ако наступе правне последице стечаја – док стечајни управник не ступи у поступак.

Одредбамачлана 101 истог закона прописано је да се поступак се обуставља ако орган нађе да нема услова да се даље води, а закон не налаже да се поступак настави.

Како је у конкретном случају, орган утврдио да нема услова да се води поступак, јер по истом не може поступати, јер нису испуњене законске претпоставке, исправно је поступио када је донео оспорено решење.

Због свега напред наведеног, а имајуући у виду одредбе Закона о планирању и изградњи (''Службени гласник РС'', број 72/09, 81/09 – исп. 64/2010 – одлука УС, 24/11), 121/2012, 42/2013 – одлука УС, 50/2013 – одлука УС, 98/2013 – одлука УС и 132/149) другостепени орган је одлучио као у диспозитиву решења.

**ПОУКА О ПРАВНОМ ЛЕКУ**: Ово решење је коначно и против њега се не може изјавити жалба, већ се може покренути управни спор у року од 30 дана од дана пријема решења.

**ГРАДСКО ВЕЋЕ ГРАДА ВРАЊА,**

**број: 06-195/9/2018-04, дана: 02.10.2018. године**

 **П р е д с е д н и к**

 **Градског већа,**

 **др Слободан Миленковић**